ત્યાર પછી દિવાળીના દિવસે ઉત્તર પ્રદેશના મુખ્યમંત્રી યોગી આદિત્યનાથે અયોધ્યામાં ભગવાન રામની એક વિશાળ પ્રતિમા સ્થાપિત કરવાની જાહેરાત કરવાની કેટલાક દિવસોથી ચાલતી અટકળો પર મહોર લગાવી દીધી. સાથે જે કહ્યું કે આ દર્શનીય મૂર્તિ મંદિરની બહાર અને એક પૂજા માટેની મૂર્તિ મંદિરની અંદર હશે. ઉત્તરાખંડના ગરિદ્વારમાં મહામંડળેશ્વર કેલાસાનંદ બ્રહ્મચારીએ કહ્યું કે રામ મંદિર મામલે દેશના અગ્રણી સંતોની એક બેઠક થશે અને વડાપ્રધાન મોદી સાથે પણ મુલાકાત કરશે. આ તમામ પ્રયાસો અને નિવેદનોની વચ્ચે કેન્દ્ સરકાર પર સંતોનું દબાણ વધી રહ્યું છે. હાલમાં જ કેલાસાનંદ બ્રહ્મચારીએ કેન્દ્ર સરકારને ચેતવણી આપી કે 6 ડિસેમ્બરે તેઓ અયોધ્યા કે દિલ્હી કૂચ કરી શકે છે. પદ્મભૂષણથી સન્માનિત આધ્યાત્મ ગુરુ સત્યમિત્રાનંદએ પણ આ જ સમય મર્યાદા પછી અનશન પર બેસવાની ચેતવણી આપી છે.